b'\n_START_ARTICLE_\nSuper Smash Bros. Brawl\n_START_SECTION_\nProblemes de lectura del disc\n_START_PARAGRAPH_\nSuper Smash Bros. Brawl \xc3\xa9s el primer joc de la consola Wii que utilitza un disc de doble capa, cosa que li d\xc3\xb3na m\xc3\xa9s capacitat de mem\xc3\xb2ria. Un petit percentatge de consoles tenen problemes per llegir els discs de doble capa i, per tant, els \xc3\xa9s impossible reproduir el contingut. Nintendo of Am\xc3\xa8rica ha penjat un formulari pels residents dels Estats Units on s\'han d\'omplir una s\xc3\xa8rie de dades, que es transmeten a l\'empresa perqu\xc3\xa8 aquesta determini el m\xc3\xa8tode d\'enviament de la consola. L\'empresa assegura que el problema \xc3\xa9s la pols acumulada a la lent del lector i recomana no intentar netejar-lo a casa, ja que es podria fer malb\xc3\xa9. Tampoc soluciona el problema el fet d\'anar a canviar el joc perqu\xc3\xa8 no \xc3\xa9s un problema del disc. A Europa, Nintendo ha posat un tel\xc3\xa9fon al servei dels consumidors per informar i solucionar el problema.\n_START_SECTION_\nJoc\n_START_PARAGRAPH_\nSeguint l\'estil dels seu predecessors, el joc utilitza un sistema de batalla diferent al dels altres jocs de lluita. Despr\xc3\xa9s d\'escollir entre una gran varietat de personatges, de dos a quatre jugadors lluiten en diferents escenaris i intenten treure als seus contrincants de la zona de combat. En lloc de tenir barres d\'energia com en altres jocs de lluita, aquest joc presenta percentatges de mal il\xc2\xb7limitats que augmenten a mesura que els personatges s\xc3\xb3n colpejats. Si un jugador t\xc3\xa9 un percentatge elevat, \xc3\xa9s cada cop m\xc3\xa9s f\xc3\xa0cil enviar-lo fora de la zona de combat. Quan un personatge surt de l\'escenari perd una vida o un punt, depenent del mode de joc. El joc es pot jugar fent servir quatre tipus de comandaments diferents: el comandament de la Wii, el comandament de la Wii amb el Nunchuk, el Controlador Cl\xc3\xa0ssic o el controlador de Nintendo GameCube._NEWLINE_Els escenaris s\xc3\xb3n terrenys en tres dimensions (encara que els jugadors no poden moure\'s en profunditat) que estan basats en escenaris d\'altres jocs. Apareixen des de plataformes flotants fins a escenaris m\xc3\xb2bils, en els quals els personatges han d\'intentar no caure. Molts escenaris experimenten canvis durant el transcurs del combat, com el sistema de cicle entre el dia i la nit a l\'escenari "Battlefield" o el sistema d\'estacions en l\'escenari "Yoshi\'s Island"._NEWLINE_Cada personatges t\xc3\xa9 un rang de moviments i atacs determinat que s\'executen prement diferents combinacions de botons, depenent del tipus de comandament. La novetat d\'aquesta edici\xc3\xb3 del joc s\xc3\xb3n els "Final Smashes", caracter\xc3\xadstics de cada personatge. Aquest tipus d\'atac \xc3\xa9s molt m\xc3\xa9s efectiu que els altres i representa la incorporaci\xc3\xb3 d\'una habilitat addicional al qui l\'executa durant un temps limitat, com disparar projectils especials o transformar-se. Per aconseguir aquestes habilitats, nom\xc3\xa9s cal destruir la Smash Ball, que pot apar\xc3\xa8ixer en qualsevol instant del joc._NEWLINE_Els personatges poden fer servir una gran varietat d\'armes i objectes, com projectils o armes de lluita corporal. Cada objecte t\xc3\xa9 un efecte diferent en els personatges que es trobin al voltant. Alguns curaran el personatge, mentre d\'altres feriran qualsevol personatge que es trobi a prop. Els objectes apareixen de manera aleat\xc3\xb2ria durant el transcurs de la batalla._NEWLINE_Una altra caracter\xc3\xadstica del joc s\xc3\xb3n els Noms. Aquesta opci\xc3\xb3 permet guardar noms a la mem\xc3\xb2ria del joc o del controlador i fer-los servir en els combats, en lloc de les denominacions habituals com "J1", "J2", ... Cada nom guardat a la mem\xc3\xb2ria t\xc3\xa9 un tipus de control assignat (el comandament de la Wii, el comandament de la Wii amb el Nunchuk, el Controlador Cl\xc3\xa0ssic o el controlador de Nintendo GameCube).\n_START_SECTION_\nArgument\n_START_PARAGRAPH_\nMentre Mario i Kirby tenen una batalla en un estadi, el ministre antic (Ancient Minister) i l\'Ex\xc3\xa8rcit del Subespai (la Subspace Army) fan el seu atac i activen els Subspace Bomb, "esborrant" efectivament l\'\xc3\xa0rea de l\'univers i movent-la al subespai. Mentre l\'armada del Ancient Minister es propaga pel territori, diversos personatges van formant equips i repel\xc2\xb7leixen a l\'enemic, amb Samus i Pikachu envaint la f\xc3\xa0brica de bombes per a recuperar el Power Suit, i Snake, Lucario i Meta Knight infiltrant-se i segrestant a la Halberd. _NEWLINE_Distints malvats competeixen a collir el poder dels personatges al revertir-los a la seva forma de trofeus. El Ancient Minister, qui finalment resulta ser una unitat R.O.B., tra\xc3\xafx al seu superior, Ganondorf, qui al seu torn serveix a Master Hand. Els herois aliats destru\xc3\xafxen la nau de Ganondorf i Bowser i arriben al subespai, on es revela que R.O.B., Ganondorf i Master Hand eren peons d\'un \xc3\xa9sser superior, Tabuu. Tabuu deslliga una ona de poder que reverteix a tots a la seva forma de trofeu, excepte per Luigi, Ness i Kirby, qui van ser reviscuts per uns fermalls que King Dedede els havia col\xc2\xb7locat. Ells tres treballen junts per a restaurar el poder de tots els herois. Tots assoleixen passar pel Great Maze, i finalment destruir a Tabuu, rebent l\'ajuda de Sonic en la trobada final.\n_START_SECTION_\nCl\xc3\xa0ssic\n_START_PARAGRAPH_\n\xc3\x89s el mode que ha perdurat des de la primera entrega de la saga. S\'han d\'anar guanyant batalles contra personatges controlats per la consola i escollits aleat\xc3\xb2riament. Hi ha diferents nivells de dificultat i al final es guanyen monedes que es poden fer servir en altres seccions del joc.\n_START_SECTION_\nEsdeveniments\n_START_PARAGRAPH_\nS\xc3\xb3n una s\xc3\xa8rie de missions en les que cal aconseguir un objectiu en concret. Es pot ajustar el nivell dels personatges controlats per la consola i es guarden les millors puntuacions. Aquest mode tamb\xc3\xa9 est\xc3\xa0 disponible per a dos jugadors.\n_START_SECTION_\nBeisbol Smash\n_START_PARAGRAPH_\nEs basa a llan\xc3\xa7ar un sac ple de sorra el m\xc3\xa9s lluny possible. Tens deu segons per aconseguir-ho i li has de donar tants cop com et sigui possible per pujar el mesurador de mal al sac. Despr\xc3\xa9s agafes el bat de beisbol i li fas un Atac Smash per enviar-lo el m\xc3\xa9s lluny que es pugui. Estas en un escenari molt petit, protegit per una barrera invisible que nom\xc3\xa9s es trenca quan colpeges el sac amb el bat. Aix\xc3\xb2 permet donar-li al sac sense que caigui de l\'escenari. Es pot jugar dos jugadors cooperativament o en contra. En el mode cooperatiu es fa servir un sac pels dos jugadors i es conta una dist\xc3\xa0ncia. En el mode en contra cada jugador t\xc3\xa9 dues oportunitats per llan\xc3\xa7ar el sac el m\xc3\xa9s lluny possible. El mode m\xc3\xa9s revolucionari \xc3\xa9s el mode On-Line, que permet jugar dos jugadors cooperativament o en contra per via Internet.\n_START_SECTION_\nPim-pam Smash\n_START_PARAGRAPH_\nEn un escenari determinat, el jugador ha de destruir totes les dianes que hi ha repartides per l\'espai de joc. Hi ha diferents escenaris pels diferents personatges i nivells. Cada escenari posa a prova les diferents habilitats dels personatges, de manera que s\'ha de tenir experi\xc3\xa8ncia si es vol superar la prova.\n_START_SECTION_\nEntrenament\n_START_PARAGRAPH_\nTal com diu la paraula, aquest mode serveix per millorar les habilitats i entrenar-se. El que el fa diferent \xc3\xa9s que es poden canviar les diferents opcions, com el nivell del/s contrincant/s, els objectes o la velocitat.\n_START_SECTION_\nTornejos\n_START_PARAGRAPH_\nAquest mode es pot jugar en solitari o amb amics i corona al personatge que arribi al final de les eliminat\xc3\xb2ries, despr\xc3\xa9s de guanyar a tots els personatges amb els que s\'ha enfrontat. Hi ha diferents opcions configurables, com el nombre de jugadors controlats per persones, o el nombre total de personatges que comen\xc3\xa7aran a la primera ronda. Tamb\xc3\xa9 es poden configurar el temps de combat, si hi ha Handicap o el percentatge de mal, entre d\'altres.\n_START_SECTION_\nNintendo Wi-Fi Connection\n_START_PARAGRAPH_\nPer primera vegada a la saga, apareix l\'esperada opci\xc3\xb3 de poder jugar Wi-Fi contra qualsevol persona que tingui una Wii, el joc i una connexi\xc3\xb3 a Internet. Com \xc3\xa9s normal, quanta m\xc3\xa9s dist\xc3\xa0ncia hi hagi entre els jugadors (per exemple: Jap\xc3\xb3 i Europa) pot anar m\xc3\xa9s lenta la connexi\xc3\xb3 i presentar mol\xc3\xa8sties. Hi ha dos tipus de batalles: les batalles entre amics registrats i les batalles contra qualsevol persona del m\xc3\xb3n. _NEWLINE_Super Smash Bros. Brawl permet als jugadors lluitar contra adversaris distants a trav\xc3\xa9s de Nintendo Wi-Fi Connection. Els jocs multi jugador en l\xc3\xadnia es poden jugar o amb amics registrats o amb uns altres participants fortu\xc3\xaftament seleccionats. Els renoms dels int\xc3\xa8rprets es mostraran durant partits del multi int\xc3\xa8rpret. Addicionalment, els int\xc3\xa8rprets poden conversar amb fins a quatre frases que s\xc3\xb3n programades per aquest. Addicional-ment, les fotos es poden prendre durant batalles o en certs altres modes. Aquestes fotos es poden enviar als amics o sotmetre\'s a Nintendo a trav\xc3\xa9s de Nintendo Wi-Fi Connection. V\xc3\xaddeo reproduir seq\xc3\xbc\xc3\xa8ncies pot ser capturat en modes de joc espec\xc3\xadfics, incloent-hi l\xe2\x80\x99Smash Brawl Objectiu! Mode.\n_START_SECTION_\nBatalles amb Amics\n_START_PARAGRAPH_\nCom s\'ha dit abans, en les batalles entre amics es poden enviar missatges curts mitjan\xc3\xa7ant la creu de control. Una caracter\xc3\xadstica \xc3\xbanica de les batalles contra amics \xc3\xa9s que es pot jugar en qualsevol mode de batalla que es vulgui. La llista d\'amics, que \xc3\xa9s on s\'han de registrar els codis respectius, incorpora comentaris, icones i la velocitat de connexi\xc3\xb3._NEWLINE_Aix\xc3\xb2 fa del Brawl un joc amb una jugabilitat multi jugador elevad\xc3\xadssima, on el jugador pot jugar amb gent de tot el planeta mitjan\xc3\xa7ant la connexi\xc3\xb3 Wi-Fi. Els jugadors poden demostrar qui \xc3\xa9s el millor en el camp de batalla, rivalitat que es fa molt divertida i molt entretinguda. Sens dubte \xc3\xa9s un dels punts forts del joc, on el jugador i la seva diversi\xc3\xb3 estar\xc3\xa0 m\xc3\xa9s que assegurada.\n_START_SECTION_\nBatalles amb Tothom\n_START_PARAGRAPH_\nEn aquest mode tot \xc3\xa9s predeterminat. Es juga amb el mateix temps l\xc3\xadmit a totes les batalles i els jugadors no es poden veure el nom. Tampoc es poden enviar missatges predeterminats ni es registrar\xc3\xa0 el resultat del combat. \xc3\x89s a dir, encara que es perdi o es guanyi, no queda registrat en cap rac\xc3\xb3 del joc. Una caracter\xc3\xadstica dels combats Wi-Fi \xc3\xa9s que, mentre esperes que es carregui l\'escenari, pot practicar amb el sac de sorra. Una de les opcions m\xc3\xa9s innovadores \xc3\xa9s que quan un participant abandona la partida, la consola el reempla\xc3\xa7a sense que es noti i continua la batalla.\n_START_SECTION_\nEspectador\n_START_PARAGRAPH_\nEn el cas que no es vulgui jugar es pot gaudir de les batalles que altres persones estan realitzant per mitj\xc3\xa0 de l\'opci\xc3\xb3 "observar". A m\xc3\xa9s d\'observar, abans del combat es pot apostar monedes i, en el cas d\'encertar, guanyar-ne moltes m\xc3\xa9s.'